wickkiey/tamil-wikipedia-markdown huggingface dataset:
# வில் பீல்



**வில் பீல்** என்பவர் அமெரிக்க நாட்டு திரைக்கதை ஆசிரியர் மற்றும் முன்னாள் லாஸ் ஏஞ்சல்ஸ் காவல் துறை துப்பறியாளரும் ஆவார். இவர் கேங்க்ஸ்டர் இசுக்வாட் (2013) மற்றும் அக்வாமேன் (2018) ஆகிய படங்களுக்கு திரைக்கதை எழுதுவதற்கும், டிரைனிங் டே (2017) மற்றும் டெபுடி (2019) போன்ற காவல் தொலைக்காட்சி தொடர்களை உருவாக்கியதற்கும் இவர் மிகவும் பிரபலமானவர், இவை இரண்டும் தொடரும் ஒரு பருவத்திற்கு பிறகு ரத்து செய்யப்பட்டன என்பது குறிப்பிடத்தக்கது.  

## திரைப்படங்கள்
| ஆண்டு | தலைப்பு | பணி | குறிப்புகள் |  |
| --- | --- | --- | --- | --- |
| 2013 | கேங்க்ஸ்டர் இசுக்வாட் | எழுதியவர் |  |  |
| 2018 | அக்வாமேன் | திரைக்கதை
கதை | டேவிட் லெஸ்லி ஜான்சன்-மெகோல்ட்ரிகு உடன் இணைந்து திரைக்கதை எழுதினார்.
ஜெப் ஜான்சு & ஜேம்ஸ் வான் உடன் இணைந்து கதை எழுதினார். |  |
| 2021 | சாக் சினைடரின் ஜஸ்டிஸ் லீக் | கதை | கிறிசு டெரியோ & சாக் சினைடர் உடன் இணைந்து கதை எழுதினார். | } |

## தொலைக்காட்சி
| ஆண்டு | தலைப்பு | பணி |  |
| --- | --- | --- | --- |
| 2009–2011 | காசில் | கதை தொகுப்பாளர்
எழுத்தாளர் |  |
| 2017 | டிரைனிங் டே | உருவாக்குபவர்
நிர்வாக தயாரிப்பாளர்
கதை எழுதுபவர் |  |
| 2020 | டெபுடி | உருவாக்குபவர்r
நிர்வாக தயாரிப்பாளர்
எழுத்தாளர் | } |
# கென்றி கெய்டன்



**கென்றி கெய்டன்** (பிறப்பு: திசம்பர் 28, 1979) என்பவர் அமெரிக்க நாட்டு திரைக்கதை ஆசிரியர் ஆவார். இவர் எர்த் டு எக்கோ (2014), ஷசாம்! (2019) போன்ற திரைப்படங்களில் பணியாற்றியதன் மூலம் அறியப்படுகிறார்.  

## தொழில்
கென்றி திசம்பர் 28, 1979 ஆம் ஆண்டில் மெம்ஃபிஸ், டென்னிசியில் பிறந்தார். இவர இவரது இளமை பருவத்தில், கெய்டன் மெம்பிஸ் பல்கலைக்கழகப் பள்ளியில் பயின்றார், பட்டம் பெற்ற பிறகு, ஆஸ்டினில் உள்ள டெக்சாஸ் பல்கலைக்கழகத்தில் தனது படிப்பைத் தொடங்கினார், அங்கு அவர் ஆங்கிலம் மற்றும் வானொலி-தொலைக்காட்சி-திரைப்படத்தில் தேர்ச்சி பெற்றார். இவர் கல்லூரியில் படிக்கும் காலத்தில் தி டெய்லி டெக்ஸான் என்ற செய்தி நாளிழதில் பொழுதுபோக்கு படத்தொகுப்பாளராக பணியாற்றினார். பின்பு பட்டப்படிப்பை முடித்த பிறகு, திரைக்கதை எழுதும் தொழிலைத் தொடர லாஸ் ஏஞ்சலஸ் நகருக்கு சென்றார்.  

இவர் 2013 ஆம் ஆண்டில் எர்த் டு எக்கோ என்ற அறிவியல் புனைகதை சாகசத் திரைப்படத்தில் திரைக்கதை எழுத்தாளராக பணியாற்றினார், இது பின்னர் டேவ் கிரீன் இயக்கத்தில் 2014 ஆம் ஆண்டு வெளியானது. அதை தொடர்ந்து 2017 இல் டேவிட் எப். சாண்ட்பெர்க்கு இயக்கிய டிசி நீட்டிக்கப்பட்ட பிரபஞ்ச மீநாயகன் திரைப்படமான ஷசாம்! படத்திற்கு திரைக்கதை எழுத இவர் பணியமர்த்தப்பட்டார். வெளியான படம் நேர்மறையான விமர்சனங்களை பெற்று வெற்றி பெற்றது. அதை தொடர்ந்து இதன் தொடர்ச்சி படமான ஷசாம்! பியூரி ஒப் தி காட்சு என்ற திரைப்படத்திலும் பணியாற்றியுள்ளர்.
# வார்ப்புரு:குரு குடும்பம்

This shows the line of royal and family succession, not necessarily the parentage. See the notes below for detail.  

**குறியீடுகள்**  
- ஆண்: <span>** *நீல ஓரம்***</span>
- பெண்: <span>** *சிவப்பு ஓரம்* **</span>
- பாண்டவர்கள்: <span>** *பச்சைப் பெட்டி* **</span>
- கௌரவர்கள்: <span>** *மஞ்சள் பெட்டி* **</span>

**குறிப்புகள்**  
- **a**: சந்தனு என்பவர் குரு தேசத்தின் மன்னர் ஆவார். குரு என்ற மூதாதையரில் இருந்து இவர் சில தலைமுறைகள் இடைவெளி கொண்டவர். சத்தியவதியை மணக்கும் முன் இவர் கங்கையை மணந்து கொண்டார்.
- **b**: பாண்டுவும், திருதராட்டிரனும் were fathered by வியாசர் in the *niyoga* tradition after விசித்திரவீரியன்'s death. Dhritarashtra, Pandu and Vidura were the sons of Vyasa with Ambika, Ambalika and a maid servant respectively.
- **c**: கர்ணன் (மகாபாரதம்) was born to குந்தி through her invocation of சூரிய தேவன் (இந்து சமயம்), before her marriage to பாண்டு.
- **d**: தருமன், வீமன், அருச்சுனன், நகுலன் (மகாபாரதம்) and சகாதேவன் were acknowledged sons of பாண்டு but were begotten by the invocation by குந்தி and மாதுரி of various deities. They all married திரௌபதி (not shown in tree).
- **e**: துரியோதனன் and his siblings were born at the same time, and they were of the same generation as their பாண்டவர் cousins.
- **f** : Although the succession after the Pandavas was through the descendants of Arjuna and Subhadra, it was Yudhishthira and Draupadi who occupied the throne of Hastinapura after the great battle.

The birth order of siblings is correctly shown in the family tree (from to ), except for வியாசர் and வீடுமர் whose birth order is not described, and Vichitravirya and Chitrangada who were born after them. The fact that அம்பிகா and அம்பாலிகா are sisters is not shown in the family tree. The birth of Duryodhana took place after the birth of Karna, Yudhishthira and Bhima, but before the birth of the remaining Pandava brothers.  

Some siblings of the characters shown here have been out for clarity; these include சித்திராங்கதன், the eldest brother of Vichitravirya. விதுரன், half-brother to Dhritarashtra and Pandu.
# விஜய் குமார் யாதவ்



**விஜய குமார் யாதவ்** (பிறப்பு 15 ஏப்ரல் 1996) என்பவர் இந்தியாவினைச் சேர்ந்த ஜூடோ விளையாட்டு வீரர் ஆவர். இவர் 2022 பொதுநலவாய விளையாட்டுப் போட்டியில் 60 கிலோ எடைப் பிரிவில் போட்டியிடும் இந்திய யுடோ வீரர் ஆவார். இப்போட்டியில் இவர் சைப்ரசின் பெட்ரோசு கிறிசுடோடூலிடைசை வீழ்த்தி வெண்கலப் பதக்கத்தை வென்றார்.
# இச்சாமதி மாவட்டம்



**இச்சாமதி மாவட்டம்** (**Ichamati district**) இந்தியாவின் மேற்கு வங்காள மாநிலத்தின் 30 மாவட்டங்களில் ஒன்றாகும். 2022-ஆம் ஆண்டில் புதிதாக நிறுவப்பட்ட 7 மாவட்டங்களில் இதுவும் ஒன்றாகும். வடக்கு 24 பர்கனா மாவட்டத்தின் சில வருவாய் வட்டங்களைக் கொண்டு இப்புதிய மாவட்டத்தை நிறுவ மேற்கு வங்காள அமைச்சரவை 1 ஆகஸ்டு 2022 அன்று முடிவு செய்துள்ளது. இம்மாவட்டத்தின் நிர்வாகத் தலைமையிட நகரம் பங்கான் நகரம் ஆகும்.  

## கல்வி
- தீனபந்து மகாவித்தியாலயா
- ஜோகேந்திரநாத் மண்டல் ஸ்மிருதி மகாவித்தியாலயா
- பி. ஆர். தாக்கூர் அரசு கல்லூரி
- அம்பேத்கர் சப்தரிஷி மகாவித்தியாலயா
- கைக்காடா அரசு பாலிடெக்னிக்
# பங்கான்



**பங்கான்** (**Bangaon**), இந்தியாவின் மேற்கு வங்காள மாநிலத்தில் 2022-ஆம் ஆண்டில் புதிதாக நிறுவப்படவுள்ள இச்சாமதி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் வங்காள தேசம் எல்லைக்கு அருகே அமைந்துள்ளது. முன்னர் இந்நகரம் வடக்கு 24 பர்கனா மாவட்டத்தில் இருந்தது.  

## அமைவிடம்
பங்கான் நகரம், கொல்கத்தாவிற்கு வடகிழக்கே 80 கிலோ மீட்டர் தொலைவில், இச்சாமதி ஆற்றின் கரையில் அமைந்துள்ளது.  
## போக்குவரத்து
3 நடைமேடைகள் கொண்ட பங்கான் சந்திப்பு தொடருந்து நிலையம் கொல்கத்தா போன்ற நகரங்களுடன் இணைக்கப்பட்டுள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி பன்கான் நகரத்தின் மொத்த மக்கள் தொகை 1,08,864 ஆகும். மக்கள் தொகையில் ஆண்கள் 55,382 மற்றும் 53,482 பெண்கள் உள்ளனர். பாலின விகிதம் 1000 ஆண்களுக்கு 966 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 8,863 ஆகும். இதன் சராசரி எழுத்தறிவு 89.70% ஆகும். இதன் மக்கள் தொகையில் இந்துக்கள் 96.66%, இசுலாமியர்கள் 2.85%, கிறித்துவர்கள் 0.25 % மற்றும் பிறர் 0.48% ஆக உள்ளனர்.  
## கல்வி
- தீனபந்து அரசுக் கல்லூரி).
# துகாங்கிடே


**துகாங்கிடே** (*Dugongidae*) என்பது *சைரேனியா* வரிசையில் உள்ள ஒரு குடும்பம் ஆகும். இக்குடும்பத்தில் எஞ்சியிருக்கும் ஒரு சிற்றினம், ஆவுளியா (து*கோங் துகோன்*) ஆகும். சமீபத்தில் அழிந்துபோன சிற்றினமாக, இசுடெல்லர்சு கடல் பசு (கை*ட்ரோடாமலிசு ஜிகாசு*) மற்றும் புதை படிவ பதிவுகளிலிருந்து அறியப்பட்ட பல அழிந்துபோன சிற்றினங்களும் இக்குடும்பத்திலிருந்தன.  
எலும்புக்கூடு, பிலிப்பீன்சு தேசிய அருங்காட்சியகம்]]  
துகாங்கிடேயின் உடல் எடையானது இளம் உயிரிகள் என்றால் 217 முதல் 307 கிலோ வரையும், வயது வந்த இளம் உயிரி என்றால் 334 முதல் 424 வரையும் நன்கு வளர்ந்த உயிரிகள் என்றால் 435 முதல் 568.5 வரையும் காணப்படும். இதனுடைய உடலின் வெப்பநிலை 24 முதல் 34.2 °Cவரை மாறுபடும். இதயத் துடிப்பு அளவீடுகள் 40 முதல் 96 பிபிஎம் வரை இருக்கும். இவை தனிப்பட்ட துகாங்குகளுக்கு இடையில் மாறுபடும். தண்ணீருக்கு வெளியே இதன் சுவாச விகிதம் 1 முதல் 33 வரை இருக்கும்.  

## வகைப்பாட்டியல்
- குடும்பம் **தூகாங்கிடே**
  - பேரினம் † *அனிசோசிரன்*
  - பேரினம் † *கரிபோசிரன்*
  - இனம் † *இந்தோசைரன்*
  - பேரினம் † *லெந்தியரெனியம்*
  - பேரினம் † *கௌபித்தேரியம்*
  - பேரினம் † *பாராலித்தேரியம்*
  - பேரினம் † *பிரிசுகோசிரன்*
  - பேரினம் † *புரோகோலிகோர்*
  - பேரினம் † *சிரேனவசு*
  - துணைக் குடும்பம் †கேலிதேரினே
    - பேரினம் † *காலித்தேரியம்* (*நோமென் துபியம்*)
  - துணைக் குடும்பம் தூகாங்கினே
    - பேரினம் † *பாரதிசைரென்*
    - பேரினம் † *காலிசுடோசைரன்*
    - பேரினம் † *கிரெனாடோசைரன்*
    - பேரினம் † *கோரிசுடோசிரன்*
    - பேரினம் † *குலேபிரேரியம்*
    - பேரினம் † *டையோப்ளோதெரியம்*
    - பேரினம் † *டொம்னிங்கியா*
    - *துகாங்* பேரினம்
      - சிற்றினம் *துகாங் தூகான்,* *துகாங்*
    - பேரினம் † *இட்டாலோசிரன்*
    - பேரினம் † *குட்சிசிரன்*
    - பேரினம் † *நானோசிரன்*
    - பேரினம் † *நோரோசிரன்*
    - பேரினம் † *ரைட்டியோடசு*
    - பேரினம் † *சீனோசைரன்*
  - துணைக் குடும்பம் †*மெட்டாக்சிதெரினே*
    - பேரினம் † *மெட்டாக்சிதெரியம்*
  - துணைக் குடும்பம் † *கைட்ரோடாமலினே*
    - பேரினம் † *டுசிசிரன்*
    - பேரினம் † *கைட்ரோடமாலிசு*
      - சிற்றினம் † *கைட்ரோடமாலிசு* *குயுசிடே*
      - சிற்றினம் † *கைட்ரோடமாலிசு* *இசுபைசா*
      - சிற்றினம் † *கைட்ரோடமாலிசு ஜிகாசு*, இசுடெல்லர்சு கடல் பசு

*ஈயோசைரன், ஈயோதெரொய்ட்சு* மற்றும் மற்றும் *புரோடோதெரியம்* ஆகியவை கடந்த காலத்தில் காலிதெரினேயின் கீழ் வைக்கப்பட்டிருந்தது. ஆனால் சமீபத்திய விலங்கின பகுப்பாய்விற்குப் பின் இந்த வகைகளை திரிசெச்சிடே மற்றும் தூகோனிடே ஆகியவற்றால் உருவாக்கப்பட்ட உயிரினக் கிளையின் அடித்தளமாக மீட்டெடுக்கப்பட்டது. மேலும், தூகோனினே மற்றும் *கைட்ரோடாமலினே* ஆகிய துணைக்குடும்பங்களைப் பொறுத்தமட்டில் கேலிதேரினே பலபிரிவுகள் கொண்டதாகும். மேலும் பெயரின் பயன்பாடு நிறுத்தப்பட வேண்டும், ஏனெனில் வகை இனமானது கண்டறிதல் இல்லாத பல்லை அடிப்படையாகக் கொண்டது.  

## தொகுதிவரலாறு
# 2022 பிரான்சு வறட்சி

**2022 பிரான்சு வறட்சி** (*2022 France drought*) பிரான்சு நாட்டின் வரலாற்றில் மிகவும் மோசமான வறட்சியாகக் கருதப்படுகிறது. பிரான்சு நாட்டில் உள்ள பல்வேறு பகுதிகளிலும் வரலாறு காணாத அளவிற்கு வறட்சி அதிகரித்துள்ளது. கோடை காலம் தொடங்கியது முதல் நாட்டில் மூன்று முறை வெப்ப அலை வீசியுள்ளது. நாட்டின் பல பகுதிகளிலும் நீர் இருப்பு குறைந்துள்ளதால் விவசாயிகளும், கடும் வறட்சியினால் சுற்றுச்சூழலும் பாதிக்கப்பட்டு பல்வேறு உயிரினங்கள் பெருமளவில் பாதிக்கப்பட்டுள்ளன என்று கூறி பிரான்சின் பிரதம மந்திரி எலிசபெத் போரன் இதை உறுதிப்படுத்தியுள்ளார்.  

ஆகத்து மாதத்தில் 100 கிராமங்கள் குடிநீரின்றி தவித்தன. இதனால் 93 பிராந்தியங்களில் நீர் பயன்பாடு தடைசெய்யப்பட்டுள்ளது. கடந்த 60 ஆண்டுகளில் இல்லாத அளவு சூலை மாதத்தில் பிரான்சு நாட்டை தாக்கிய வெப்ப அலைகளால் இவ்வறட்சி ஏற்பட்டதாக கூறப்படுகிறது. மேலும் வெப்பம் தொடரலாம் என்பதாலும் மழையின்மை காரணமாகவும் நாடு கடும் வறட்சி எச்சரிக்கை நிலையில் வைக்கப்பட்டுள்ளது.
# ஜோன் புரூக்



**ஜோன் புரூக்** (ஆங்கிலம்: *John Brooke* அல்லது *John Brooke Johnson Brooke*); (பிறப்பு: 1823 – இறப்பு: 1 டிசம்பர் 1868), சரவாக் இராச்சியத்தின் வெள்ளை இராஜா (Raj of Sarawak) புரூக் பரம்பரையில், 1848-ஆம் ஆண்டில், ராஜா மூடா *(Rajah Muda)* பதவியை வகித்தவர். ராஜா மூடா என்பது ஓர் இளவரசரைக் குறிக்கும் பதவிச் சொல் ஆகும்.  

ஜோன் புரூக்குடன் ஏற்பட்ட கருத்து வேறுபாடுகளினால், தன்னுடைய தம்பி சார்லசு புரூக் என்பவருக்குத் தன் மரபுரிமை பதவியை விட்டுக் கொடுத்தார்.  

1823-ஆம் ஆண்டில் இங்கிலாந்தில் பிறந்தவர். தந்தையாரின் பெயர் பிரான்சிஸ் சார்லஸ் ஜான்சன் *(Francis Charles Johnson).* தாயாரின் பெயர் எம்மா பிரான்சிஸ் புரூக் *(Emma Frances Brooke).* எம்மா பிரான்சிஸ், சரவாக்கின் முதல் இராஜாவான ஜேம்ஸ் புரூக்கின் அக்கா ஆவார்.  

ஜோன் புரூக், 1837-ஆம் ஆண்டில் ராயலிஸ்ட் *(Royalist)* கப்பலில் மத்திய கிழக்கு நாடுகளுக்குப் பயணம் மேற்கொண்டவர். பின்னர் ஐக்கிய இராச்சியத்தின் இராணுவப் படையில் சேர்ந்து, ஒன்பது ஆண்டுகளில், தளபதி பதவிக்கு உயர்ந்தவர்.  

### லபுவான் கூச்சிங் பணிகள்

பின்னர் 1848-ஆம் ஆண்டு இராணுவப் படையில் இருந்து விலகி, சரவாக்கிற்கு வந்தார். ராஜா மூடா *(Rajah Muda)* பதவியை ஏற்றுக் கொண்டு, தன் மாமா ஜேம்சு புரூக்கிற்கு உதவியாக இருந்தார். கொஞ்ச காலம் லபுவான் பகுதியில் சேவை செய்தார். பின்னர் பெரும்பாலும் கூச்சிங் நகரிலேயே பணிகள் தொடர்ந்தன.  

1856-ஆம் ஆண்டில் அன்னே கிராண்ட் *(Anne Grant)* ஸ்காட்லாந்தில் திருமணம் செய்து கொண்டார். பின்னர் இவர்கள் கூச்சிங்கில் வசிக்கத் தொடங்கினர். அங்கு அவர்களுக்கு பசில் *(Basil)* (1857-1860), மற்றும் ஜான் சார்லஸ் இவ்லின் ஹோப் *(John Charles Evelyn Hope)* (1858-1934) ஆகிய இரு மகன்கள் பிறந்தனர்.  

### இரண்டாவது திருமணம்

இரண்டாவது மகன் ஹோப் பிறந்த சிறிது நேரத்திலேயே அன்னே கிராண்ட் இறந்து விட்டார். பின்னர் ஜூலியானா கரோலின் வெல்ஸ்டெடுட் *(Juliana Caroline Welstead)* என்பவருடன் இரண்டாவது திருமணம். இரண்டு ஆண்டுகளில் மாடில்டா ஆக்னஸ் *(Matilda Agnes)* (1862-1943) எனும் மகள் பிறந்தார். மகள் பிறந்து ஓர் ஆண்டில் இரண்டாவது மனைவி ஜூலியானாவும் இறந்து விட்டார்.  

1862-ஆம் ஆண்டில் நடைபெற்ற முக்கா போரில் *(Battle off Mukah)* ஜேம்சு புரூக்கிற்கு உதவியாக இருந்தார். 1868-ஆம் ஆண்டு நீண்ட நோய்க்குப் பிறகு, இங்கிலாந்தில் அவுன்ஸ்லோ *(Hounslow)* எனும் இடத்தில் காலமானார்.  

## வெள்ளை இராஜா வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |
| --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823, இங்கிலாந்து | 1 டிசம்பர் 1868, இங்கிலாந்து |  |
| **சார்லசு புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |
| **சார்ல்சு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |
| **பெர்த்திராம் புரூக்**
Tuan Muda of Sarawak
(1917–1946) | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# பாசிர்ஹத்



**பாசிர்ஹத்** (**Basirhat**), இந்தியாவின் மேற்கு வங்காள மாநிலத்தில் உள்ள வடக்கு 24 பர்கான மாவட்டத்தில் உள்ள நகரமும், நகராட்சியும் ஆகும். இந்நகரம் இச்சாமதி ஆற்றின் கரையில் அமைந்துள்ளது. இந்நகரம் கொல்கத்தாவிற்கு வடகிழக்கே 67 கிலோ மீட்டர் தொலைவில் உள்ளது. இந்நகரம் இந்தியா-வங்காள தேசம் எல்லைப்புறத்தில் அமைந்துள்ளது.  
## புவியியல்

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, பாசிர்ஹாத் நகரத்தின் மொத்த மக்கள் தொகை 125,254 ஆகும். மக்கள் தொகையில் ஆண்கள் 63,223 மற்றும் 62,031 பெண்கள் உள்ளனர். பாலின விகிதம் 1000 ஆண்களுக்கு 978 பெண்கள் வீதம் உள்ளனர். இதன் மக்கள் தொகையில் இந்துக்கள் 77.60%, இசுலாமியர்கள் 22.21% மற்றும் பிறர் 0.20% ஆக உள்ளனர்.  
## கல்வி
- பாசிஹத் அரசுக் கல்லூரி, 1947
- பாபா சர் இராஜேந்திர உயர்நிலைப்பள்ளி
# வகுப்பறை மேலாண்மை


**வகுப்பறை மேலாண்மை** (Classroom management) என்பது கற்றல்-கற்பித்தல் மாணவர்களின் இடையூறு இன்றி சீராக இயங்குவதை உறுதி செய்யும் செயல்முறையை விவரிக்க ஆசிரியர்கள் பயன்படுத்தும் சொல்லாகும். சீர்குலைக்கும் நடத்தையை முன்கூட்டியே தடுப்பதையும், அது நடந்த பிறகு திறம்பட கையாள்வதையும் இந்த வார்த்தை குறிக்கிறது.  

பல ஆசிரியர்களுக்கு கற்பித்தல் கடினமான அம்சமாகும். வகுப்பறை மேலாண்மையில் ஏற்படும் பிரச்சனைகளால் சிலர் கற்பித்தல் பணியினை விட்டு விலகுகின்றனர். 1981 ஆம் ஆண்டில், அமெரிக்க தேசிய கல்விச் சங்கம் 36% ஆசிரியர்கள் தங்களுக்கு மீண்டும் தங்களது பணியினை தேர்வு செய்யும் வாய்ப்பு கிடைக்கும்பட்சத்தில் தாங்கள் மீண்டும் கற்பித்தல் பணிக்கு செல்லமாட்டோம் என்று கூறியதாக அறிவித்தது.இதற்கு மாணவர்களின் எதிர்மறை மனப்பான்மையும் ஒழுக்கமும் ஒரு முக்கியக் காரணமாகும்.  

மொசுக்கோவிட்சு ஹேமனின் கூற்றுப்படி (1976) படி, ஓர் ஆசிரியர் தங்கள் வகுப்பறையின் கட்டுப்பாட்டை இழந்தவுடன், அந்தக் கட்டுப்பாட்டை மீண்டும் பெறுவது அவர்களுக்கு மிகவும் கடினமாகிறது.  

## இவற்றையும் காண்க
- கல்வி உளவியல்
# ஆத்திரேலிய விலங்குவள தகவல் தொகுதி


**ஆத்திரேலிய விலங்குவள தகவல் தொகுதி** (*Australian Faunal Directory*) என்பது ஆத்திரேலியாவில் காணப்படும் அனைத்து விலங்கு இனங்களின் வகைபாட்டியல் மற்றும் உயிரியல் தகவல்களின் இணையவழிப் பட்டியல் ஆகும். இது ஆத்திரேலியா அரசாங்கத்தின் வளங்குன்றா மேலாண்மை, சுற்றுச்சூழல், நீர், மக்கள் தொகை மற்றும் சமூகங்கள் துறையின் திட்டமாகும். மே 12, 2021க்குள், ஆத்திரேலிய விலங்கின தகவல் தொகுதியில் 126,442 சிற்றினங்கள் மற்றும் துணையினங்கள் பற்றிய தகவல்கள் சேகரிக்கப்பட்டுள்ளன. மேலும் இது தொடர்ந்து குறிப்பிட்ட காலப்பகுதியில் புதுப்பிக்கப்படுகிறது. 1980களில் தொடங்கப்பட்டது, இது "நிலவாழ் முதுகெலும்புகள், எறும்புகள் மற்றும் கடல் விலங்கினங்கள் உட்பட அனைத்து ஆத்திரேலிய விலங்கினங்களின் பட்டியலையும்" தொகுத்து, "ஆத்திரேலிய உயிரியவகைப்பாட்டியல் தகவலமைப்பை" உருவாக்குவது இதனுடைய இலக்குகளில் ஒன்றாக நிர்ணயித்துள்ளது.
# ஈமு (ஆய்விதழ்)


**ஈமு** (*Emu-journal)*, *ஆசுட்ரல் பறவையியல்* என்ற துணைத்தலைப்புடன் வெளிவருவது, ஆத்திரேலிய பறவை வாழ்க்கையின் (*பேர்ட்லைப் ஆஸ்திரேலியா*)(முன்னர் அரச ஆத்திரேலிய பறவையியல் வல்லுநர்கள் ஒன்றியம்) சக மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழ் 1901-ல் நிறுவப்பட்டது. ஆத்திரேலியாவில் வெளியிடப்படும் பழமையான பறவையியல் ஆய்விதழ் இதுவாகும். இதன் தற்போதைய தலைமை தொகுப்பாசிரியர் கேட் புக்கானன் (டீக்கின் பல்கலைக்கழகம்). 2016ஆம் ஆண்டு வரை பொதுநலவாய அறிவியல் தொழிலக ஆராய்ச்சி நிறுவன வெளியீடாக அரச அத்திரேலியா பறவையியல் வல்லுநர்கள் ஒன்றியத்திற்காகக் காலாண்டுக்கு ஒருமுறை வெளியாகும் ஆய்விதழாக வெளியிடப்பட்டது. *ஆய்விதழ் மேற்கோள் அறிக்கைகளின்படி*, இந்த ஆய்விதழின் 2021ஆம் ஆண்டு தாக்கக் காரணி 1.438ஐக் கொண்டுள்ளது. இது "பறவையியல்" பிரிவில் உள்ள 22 இதழ்களில் 4வது இடத்தைப் பிடித்துள்ளது.
# எட்டாம் தாலமி



யின் நாணயம்]]  

**எட்டாம் தாலமி** (**Ptolemy VIII Euergetes II Tryphon**) பண்டைய எகிப்தை ஆண்ட கிரேக்க தாலமி வம்சத்தின் 7வது பார்வோன் ஆவார். மன்னர் ஐந்தாம் தாலமிக்கும், இராணி முதலாம் கிளியோபாட்ராவுக்கும் பிறந்த எட்டாம் தாலமி. இவர் அரியணை போட்டியில் தனது மூத்த உடன்பிறப்புகளான ஆறாம் தாலமி மற்றும் இரண்டாம் கிளியோபாட்ராவுடன் அரசியல் மற்றும் இராணுவ ரீதியாக பிணக்குகள் கொண்டிருந்தார்.  

ஆறாம் சிரியா போரின் போது, எட்டாம் தாலமி தனது சகோதரர்களுடன் எகிப்தின் ஆட்சியைப் பகிர்ந்து கொண்டார். போரின் போது ஆறாம் தாலமி சிரியா நாட்டுப் போர் வீரர்களிடம் பிடிபட்டார். எனவே எட்டாம் தாலமி முழு உரிமையுடன் எகிப்தை ஆண்டார். சிரியா போர் முடிவில் ஏற்பட்ட உடன்படிக்கையால் சிரியா படைகளிடமிருந்து விடுவிக்கப்பட்ட ஆறாம் தாலமி கிமு 168-இல் எகிப்தின் அரியணை ஏறினார். இருவருக்கும் இடையே பிணக்குகள் தீரவில்லை. கிமு 164-இல் எட்டாம் தாலமியை எகிப்திலிருந்து சைப்ரஸ் தீவிற்கு துரத்தி விட்டு, மீண்டும் ஆறாம் தாலமி எகிப்தின் அரியணை ஏறினார்.  

கிமு 145-இல் ஆறாம் தாலமியின் மறைவிற்குப் பின்னர், சைப்பிரஸ் தீவிலிருந்து எகிப்திற்கு திரும்பி வந்த எட்டாம் தாலமி, தனது சகோதரியான இரண்டாம் கிளியோபாட்ராவுடன் எகிப்தின் ஆட்சியை பகிர்ந்து கொண்டார்.  

எட்டாம் தாலமி தனது உறவுப் பெண் மூன்றாம் கிளியோபாட்ராவை மண்ந்து கொண்டு, எகிப்தின் இணை ஆட்சியாளராக பதவி கொடுத்தார். இதனால் கீழ் எகிப்தில் கிரேக்கர்கள் கிமு 132 முதல் 126 முடிய கிளர்ச்சி செய்தனர். இக்கிளர்ச்சியை இரண்டாம் கிளியோபாட்ரா அடக்கி கீழ் எகிப்தை தனது அதிகாரத்தின் கீழ் கொண்டு வந்தார். இதனால் மேல் எகிப்தை எட்டாம் தாலமியும், இரண்டாம் மனைவியான மூன்றாம் கிளியோபாட்ராவும் இணைந்து ஆட்சி செய்தனர். ஆனால் எகிப்திய மக்கள் எட்டாம் தாலமியின் பக்கம் நின்றதால், கீழ் எகிப்தை ஆண்ட இரண்டாம் கிளியோபாட்ராவை போரில் வீழ்த்தி, எகிப்து முழுவதும் தனது குடும்ப ஆட்சியின் கீழ் கிமு 116 முடிய ஆண்டார். எட்டாம் தாலமியின் மறைவுக்குப் பின்னர் அவரது மகன் ஒன்பதாம் தாலமி மன்னராகவும், அவரது தாய் இரண்டாம் கிளியோபாட்ரா இணை ஆட்சியாளராகவும் செயல்பட்டனர்.  

## இதனையும் காண்க
- பண்டைய எகிப்திய பார்வோன்கள்
# கருங்குயில்



**கருங்குயில்** (*குக்குலசு கிளாமோசசு*) என்பது குகுலிடே குடும்பத்தில் உள்ள ஒரு சிற்றினமாகும். இந்த சிற்றினம் சகாரா கீழமை ஆப்பிரிக்காவில் பரவலாகக் காணப்படுகின்றது. இச்சிற்றினத்தின் கீழ் இரண்டு துணையினங்கள் உள்ளன. இந்த குயில் மிகவும் பரந்த வரம்பைக் கொண்டுள்ளது. எனவே இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.  

## பரவலும் வாழிடமும்
*குக்குலசு கிளாமோசசு கபோனென்சிசு* என்ற துணையினம் மத்திய ஆபிரிக்காவில் வசிக்கின்றது. அதேசமயம் தென்னாப்பிரிக்காவின் துணையினமான *குக்குலசு கிளாமோசசு கிளாமோச*சு வலசைப் போகக்கூடியது. செப்டம்பர் முதல் திசம்பர் வரை தென்னாப்பிரிக்காவிற்கு இனப்பெருக்கம் செய்ய வலசைச் செல்லும். மார்ச் மாதத்தில் மத்திய, கிழக்கு மற்றும் மேற்கு ஆப்பிரிக்காவிற்கு நகரும். இந்த இனத்தின் வரம்பு லைபீரியாவிலிருந்து கிழக்கில் எத்தியோப்பியா மற்றும் அங்கோலா மற்றும் தென்னாப்பிரிக்கா வரை பரவியுள்ளது. இது ஒரு வனப்பகுதி பறவை. ஆனால் அடர்ந்த காடுகளின் உட்புறத்தைத் தவிர்க்கிறது. அகாசியா வனப்பகுதி, முட்செடிகள், ஆற்றங்கரை வனப்பகுதி, தோட்டங்கள் மற்றும் கிராமங்களைச் சுற்றியுள்ள மரங்களை விரும்புகிறது.  

## சூழலியல்
கருங்குயில் முக்கியமாகக் கம்பளிப்பூச்சிகளை உண்கிறது. பறந்து செல்லும் பூச்சிகள், வண்டுகள், வெட்டுக்கிளிகள் உள்ளிட்ட பிற பூச்சிகள், கறையான்கள், எறும்புகள் மற்றும் பறவைகளின் முட்டைகளையும் சாப்பிடுகிறது.  

கருங்குயில் குஞ்சு ஒட்டுண்ணி வகையாகும். இதன் முக்கிய புரவலன்களாக புதர் கீச்சான்கள், குறிப்பாக வெப்பமண்டல பூபோ மற்றும் கருஞ்சிவப்பு-மார்பக கீச்சான் உள்ளது. பூபூவின் கூட்டில் முட்டையிடும் போது, முட்டைகள் சுமார் பதினான்கு நாட்களுக்குப் பிறகு, பூபூவின் முட்டைகளுக்கு மூன்று நாட்களுக்கு முன்பு குஞ்சு பொரிக்கும். பொதுவாகக் குஞ்சு பொரித்த முப்பது மணி நேரத்திற்குள் கருங்குயில் குஞ்சுகள் மற்ற முட்டைகளைக் கூட்டைவிட்டு வெளியேற்றிவிடும். பின்னர், சுமார் பதினாறு நாட்களில் கூட்டை விட்டு வெளியேறுகிறது. வளர்ப்பு பெற்றோர்கள் மூன்று வாரங்களுக்கு இக்குஞ்சுகளுக்கு உணவளிக்கும்.
# ஊர்வசி செ. அமிர்தராஜ்



**ஊர்வசி செ. அமிர்தராஜ்** (*S. Amirtharaj*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். தூத்துக்குடி மாவட்டத்தினைச் சார்ந்த இவர் ஐக்கிய இராச்சியத்தில் வணிக மேலாண்மையில் முதுநிலைப் பட்டம் பெற்றுள்ளார். இவர் 2021-ல் இந்திய தேசிய காங்கிரசு வேட்பாளராகப் போட்டியிட்டு ஸ்ரீவைகுண்டம் சட்டமன்றத் தொகுதியிலிருந்து தேர்ந்தெடுக்கப்பட்டார்.  

## தேர்தல் முடிவு
தமிழ்நாடு சட்டமன்றத் தேர்தல், 2021: ஸ்ரீவைகுண்டம்  
| 8.30% |  |  |  |  |
| --- | --- | --- | --- | --- |
| **காங்கிரசு** | **செ. அமிர்தராஜ்** | **76,843** | **46.75%** | **+7.05** |
| அதிமுக | எஸ். பி. சண்முகநாதன் | 59,471 | 36.18% | -5.79 |
| நாம் தமிழர் | பி. சுப்பையா பாண்டியன் | 12,706 | 7.73% | +6.37 |
| அமமுக | ஏரல் எஸ். ரமேஷ் | 10,203 | 6.21% | *புதியது* |
| மக்கள் நீதி மய்யம் | ஆர். சந்திர சேகர் | 1,355 | 0.82% | *புதியது* |
| மாற்றம் | 4.78% | } |  |  |
# அரியட் வின்சுலோ


**அரியட் உவாட்சுவர்த் வின்சுலோ** (*Harriet Wadsworth Winslow*; 9 ஏப்ரல் 1796 – 14 சனவரி 1833) என்பவர் வெளிநாட்டுப் பணிகளுக்கான அமெரிக்க ஆணையர் குழுவில் இணைந்த ஒரு முக்கிய மறைப்பணியாளர் ஆவார்.  

ஐக்கிய அமெரிக்காவின் கனெடிகட் மாநிலத்தில் நோரிச் என்ற இடத்தில் 1796 இல் இவர் பிறந்தார். இவர் தனது 23-ஆவது அகவையில் 1819 சனவரி 9 இல் சக மறைப்பணியாளரான வண. மிரோன் வின்சுலோவை மணந்தார். இவர்கள் இருவரும் அமெரிக்க இலங்கை மறைப்பணியின் ஒரு பகுதியாக இலங்கைக்கு அனுப்பப்பட்டனர். அரியட் எண் கணிதம், புவியியல் ஆகிய பாடங்களில் கவனம் செலுத்தினார். தையல் மற்றும் வீட்டுக் கலைகளில் அறிவுறுத்தல்களை மேற்பார்வையிட்டார். பள்ளியின் ஆன்மிக வாழ்வில் ஆழ்ந்த அக்கறை கொண்ட இவர், தனது சொந்தக் குழந்தைகளைப் போலவே, ஒவ்வொரு நாளும் ஒரு சிறுமியை தனது பிரார்த்தனையில் நினைவுகூர்ந்தார். முதல் 50 ஆண்டுகளில் பட்டம் பெற்ற ஒவ்வொரு பெண்ணும் கிறித்தவர்களாக மாறினர். வின்சுலோ அவரது கணவரின் செயலாளராகவும் பணியாற்றினார். 1833 சனவரி 14 திங்கட்கிழமை காலையில் இறந்தார். இவரது இறப்புச் செய்தி அமெரிக்காவை எட்ட முன்னரே, அரியட்டின் ஒரு சகோதரி, எலிசபெத் கோயிட் அட்சிங்சு 1833 சூலை மாதம் அமெரிக்க இலங்கை மறைப்பணியில் சேர்ந்து கப்பலில் இலங்கை வந்து சேர்ந்தார். இவரது ஏனைய சகோதரிகளான சார்லோட் எச். செரி, அரியட் ஜோனா பெரி ஆகிய இரு சகோதரிகளுக்கு அருகில் அரியட் அடக்கம் செய்யப்பட்டார்.  

மிரோன் வின்சுலோ தனது மனைவியின் நினைவுக் குறிப்பை எழுதி, அவர் இறந்து இரண்டு ஆண்டுகளுக்குப் பிறகு 1835 ஆம் ஆண்டில் அதை வெளியிட்டார்.
# கச்சநத்தம்



**கச்சநத்தம்** என்பது இந்தியாவின் தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம், சுள்ளாங்குடி கிராம ஊராட்சியில் அமைந்த சிற்றூர் ஆகும்.  

இக்கிராமம் திருப்பாச்சேத்தி அருகே அமைந்துள்ளது. கச்சநத்தம் மானாமதுரையிலிருந்து 8 கிலோ மீட்டர் தொலைவிலும், சிவகங்கையிலிருந்து 23 கிலோ மீட்டர் தொலைவிலும், மதுரையிலிருந்து 35 கிலோ மீட்டர் தொலைவிலும் அமைந்துள்ளது. இக்கிராமத்தில் தேவேந்திரகுல வேளாளர்கள் கனிசமான வாழ்கின்றனர்.  

இக்கிராமம் மானாமதுரை சட்டமன்ற தொகுதிக்கும், சிவகங்ககை மக்களவைத் தொகுதிக்கும் உட்பட்டது. இவ்வூரின் முதன்மைத் தொழில் வேளாண்மை ஆகும். இதன் அஞ்சல் சுட்டு எண் 630610. அருகமைந்த தொடருந்து நிலையம் மற்றும் அஞ்சலகம் திருப்பாச்சேத்தி ஆகும்.  

## கச்சநத்தம் படுகொலைகள்
கச்சநத்தம் கிராமத்தில் 28 மே 2018 அன்று கோயில் திருவிழாவின் போது ஏற்பட்ட பிணக்குகள் தொடர்பான மோதலில், பட்டியல் சமூகத்தைச் சேர்ந்த இளைஞர்களான ஆறுமுகம், சண்முகநாதன் மற்றும் சந்திரசேகர் ஆகிய 3 மூவரை மற்றொரு தரப்பினர் வெட்டிக் கொலை செய்தனர். மேலும் 5 பேர் படுகாயமடைந்தனர். இக்கொலை வழக்கை சிவகங்கை வன்கொடுமை தடுப்பு சிறப்பு நீதிமன்றம் விசாரணை செய்து, குற்றவாளிகள் 27 பேருக்கு ஆயுள்தண்டனை வழங்கி 5 ஆகஸ்டு 2022 அன்று தீர்ப்பு அளித்தது.
# மூன்றாம் கிளியோபாட்ரா



**மூன்றாம் கிளியோபாட்ரா** (**Cleopatra III** கிமு 160/155 – 101) பண்டைய பிற்கால எகிப்திய அரசிகளில் ஒருவர். எகிப்தை ஆண்ட கிரேக்க தாலமி வம்சத்தைச் சேர்ந்த பெண் அரசி ஆவார்.  

இவர் முதலில் தனது தாய் இரண்டாம் கிளியோபாட்ரா மற்றும் தனது கணவன் எட்டாம் தாலமியுடன் சேர்ந்து (கிமு 142- 131) வரையிலும் பின்னர் மீண்டும் (கிமு 127 - 116) காலகட்டத்திலும் இணை ஆட்சியாளராக எகிப்தை ஆண்டார். பின்னர் மூன்றாம் கிளியோபாட்ரா தனது மகன்களான ஒன்பதாம் தாலமி மற்றும் பத்தாம் தாலமியுடன் சேர்ந்து (கிமு 116 - 101) காலகட்டத்தில் எகிப்தின் இணை ஆட்சியாளராக ஆட்சி செய்தார்.  

கிமு 107-இல் மூன்றாம் கிளியோபாட்ரா, ஒன்பதாம் தாலமியை அலெக்சாந்திரியா நகரத்திலிருந்து துரத்தி விட்டு, தனது மகன் பத்தாம் தாலமியை இணை ஆட்சியாளராகக் கொண்டு எகிப்தை ஆண்டார். ஆறு ஆண்டுகள் கழித்து கிமு 101-இல் பத்தாம் தாலமி, மூன்றாம் கிளியோபாட்ராவைக் கொலை செய்து விட்டு, பத்தாம் தாலமியின் மனைவியும், மூன்றாம் கிளியோபாட்ராவின் பேத்தியுமான மூன்றாம் பெரெனிசை இணை ஆட்சியாளராகக் கொண்டு எகிப்தை ஆட்சி செய்தார்.  

## இதனையும் காண்க
- பண்டைய எகிப்திய அரசிகள்
- தாலமி பேரரசு
- தாலமி வம்சம்
# திருவரங்கம் பெரியார் சிலை

கோபுரத்தின் பின்னணியில் தெரியும் பெரியார் சிலையின் ஒரு பகுதி]]  
**திருவரங்கம் பெரியார் சிலை** என்பது தென்னிந்தியாவின், தமிழ்நாட்டின், திருச்சிராப்பள்ளி மாவட்டம் திருவரங்கம் அரங்கநாத சுவாமி கோயிலுக்கு அருகில் அம்மா மண்டபம் சாலையில் 1996 இல் அமைக்கப்பட்ட [[தந்தை பெரியாரி]ன் சிலை ஆகும்.  

## வரலாறு
திருவரங்கத்தில் பெரியாருக்கு சிலை அமைக்கவேண்டும் என்ற கோரிக்கை இருந்துவந்தது. இந்நிலையில் 1973 இல் திருவரங்கம் நகராட்சித் தலைவராக நிறுவன காங்கிரசைச் சேர்ந்த வெங்கடேச தீட்சிதரால் நகரமன்றத்தில் தீர்மானத்தைக் கொண்டுவந்து சிலைவைக்க அனுமதி அளிக்கப்பட்டது. அதைத் தொடர்ந்து தமிழ்நாடு அரசினாலும் 24 சனவரி 1973 அன்று அனுமதி அளிக்கப்பட்டது. 1975இல் சிலை வைப்பதற்கான இடம் ஒதுக்கப்பட்டது. சிலை அமைப்பதற்கு ஏற்பாடுகள் செய்துவந்த நிலையில் நெருக்கடி நிலை அறிவிக்கப்பட்டு அதைத் தொடர்ந்து தமிழ்நாட்டில் இருந்த திமுக அரசு கலைக்கப்பட்டது. இதனால் சிலைவைக்கும் ஏற்பாட்டுப் பணிகள் கிடப்பில் போடப்பட்டன.  

கிடப்பில் இருந்த சிலைவைக்கும் பணி 2006 இல் முடுக்கிவிடப்பட்டது. இதனால் 2006 திசம்பர் 24 அன்று சிலை திறப்புக்கு நாள் குறிக்கப்பட்டது. பெரியார் சிலைக்கு பீடம் கட்டப்பட்டு அதில் சீமைக்காரையால் சிலையும் நிறுவப்பட்டு திறப்புவிழாவுக்கு ஏற்பாடாகி இருந்தது. ஆனால் 2006 திசம்பர் 7 அன்று இரவு சமூக விரோதிகள் சிலரால் சிலை உடைக்கப்பட்டது. ஆனால் இதனால் அசராத விழா ஏற்பாட்டுக் குழுவினர் வேறொரு இடத்தில் வைக்க வெண்கலத்தால் செய்யப்பட்டிருந்த பெரியார் சிலையை பீடத்தில் வைத்து திட்டமிட்டபடி சிலையைத் திறந்தனர்.  

## வழக்கு
சிலை வைக்கப்பட்டதை எதிர்த்து சென்னை உயர் நீதிமன்ற மதுரைக் கிளையில் வழக்க போடப்பட்டது. ஆனால் நீதிமன்றம் சிலை வைப்பதை தடுக்க முடியாது என்று உத்தரவு இட்டது.  

## சர்ச்சைகள்
2022 சூன் மாதத்தில் சென்னையில் இந்து முன்னணி நடத்திய ஒரு கூட்டத்தில் திரைப்பட சண்டை பயிற்சியாளர் கனல் கண்ணன் திருவரங்கத்தில் உள்ள பெரியார் சிலையை உடைக்கவேண்டும் என்று பேசினார். அதைத் தொடர்ந்து பேசிய பா. ஜ. க தலைவர்களும் அதை ஆதரித்து பேசியது சர்ச்சையை ஏற்படுத்தியது.
# தி. இராமச்சந்திரன் (அறந்தாங்கி)



**தி. இராமச்சந்திரன்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டை மாவட்டம் அறந்தாங்கியினைச் சேர்ந்த இவர் அமெரிக்க ஐக்கிய நாட்டில் வணிக மேலாண்மையில் இளநிலை பட்டம் பெற்றுள்ளார். இவர் 2021-ல் அறந்தாங்கி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | அறந்தாங்கி | காங்கிரசு | வெற்றி | 48.85 | மு. ராஜநாயகம் | அ.தி.மு.க | 30.41 |  |
| --- | --- | --- | --- | --- | --- | --- | --- | --- |
| 2016 தமிழ்நாடு சட்டப் பேரவைத் தேர்தல் | அறந்தாங்கி | காங்கிரசு | தோல்வி | 43.73 | இ. இரத்தினசபாபதி | அ.தி.மு.க | 45.22 | } |
# ஒன்பதாம் தாலமி சோத்தர்



**ஒன்பதாம் தாலமி** (**Ptolemy&nbsp;IX Soter II**), பண்டைய எகிப்தின் தாலமி பேரரசை ஆண்ட கிரேக்க தாலமி வம்சத்தின் ஒன்பதாம் பார்வோன் ஆவார். இவர் எட்டாம் தாலமி-மூன்றாம் கிளியோபாட்ரா தம்பதியரின் மகன் ஆவார். இவர் தனது பாட்டியான இரண்டாம் கிளியோபாட்ரா மற்றும் தாய் மூன்றாம் கிளியோபாட்ராவுடன் இணைந்து எகிப்தின் இணை ஆட்சியாளராக கிமு 116 முதல் 107 முடியவும் மற்றும் கிமு 88 முதல் 81 முடிய ஆட்சி செய்தார்.  

## இதனையும் காண்க
- தாலமி வம்சம்
- தாலமி பேரரசு
- எலனியக் காலம்
- பண்டைய எகிப்திய பார்வோன்கள்
# வளைந்த அலகுச் சிலம்பன்கள்


**வளைந்த அலகுச் சிலம்பன்கள்** (*Scimitar babbler*) என்பன குருவி வரிசையில் பழைய உலக சிலம்பன்களின் பெரிய குடும்பமாகும். இவை *பொமடோர்கினசு* மற்றும் *ஜபோய்லியா* பேரினங்களின் கீழ் வகைப்படுத்தப்பட்டுள்ள பறவைகளாகும். இவை வெப்பமண்டல ஆசியா பறவைகள். அதிக எண்ணிக்கையிலான இந்தப் பறவையினங்கள் இமயமலை மலைப் பகுதிகளில் வாழ்கின்றன.  

## விளக்கம்
வளைந்த அலகுச் சிலம்பன்கள் மென்மையான பஞ்சுபோன்ற இறகுகளைக் கொண்டவை. இவை வலுவான கால்களுடன் நடுத்தர அளவிலான, நெகிழ்-வால் நிலப் பறவைகளாகும். இந்தப் பறவைகள் குழுவாக வாழக்கூடியன, இடம்பெயர்வதில்லை., மேலும் பெரும்பாலான இனங்கள் குறுகிய வட்டமான இறக்கைகளுடன் பலவீனமான பறக்கும் தன்மையுடன் காணப்படும்.  

வளைந்த அலகுச் சிலம்பன்கள் நீண்ட கீழ்நோக்கி வளைந்த அலகுகளைக் கொண்டுள்ளன. அவை இலைக் குப்பைகளைக் கிளறி உணவு உண்ணப் பயன்படுகின்றன. வளைந்த அல்குகளைக் கொண்டதன் மூலம் இப்பறவைகள் இப்பெயரினைப் பெற்றன. இவை பொதுவாக நீண்ட வாலுடன், மேலே அடர் பழுப்பு மற்றும் கீழே வெள்ளை அல்லது ஆரஞ்சு-பழுப்பு வண்ணத்துடன் ஈர்க்கும் தலை வடிவங்களுடன், கண்ணின் வழியாக ஒரு அகன்ற கறுப்புப் பட்டையுடன், மேலேயும் கீழேயும் வெள்ளை நிறத்துடன் காணப்படும்.  

## வாழிடம்
பெரும்பாலான வளைந்த அலகுச் சிலம்பன்கள் காட்டில் வாழும் இனங்களாகும். இவை விரும்பும் அடர்ந்த தாவரங்களில் அவதானிப்பது கடினம். ஆனால் மற்ற சிலம்பன்களைப் போலவே இவையும் சத்தமிடும் பறவைகளாகும்.  

மற்ற சிலம்பன்கள் இனங்களைப் போலவே, இவை குழுக்களாக அடிக்கடி காணப்படும். மேலும் இந்திய வளைந்த அலகுச் சிலம்பன்கள் பெரும்பாலும் வெப்பமண்டல ஆசிய மழைக்காடு காடுகளில் காணப்படும்.  

பேரினங்கள்:  

- *பொமடோதோரிங்கசு* - 15 இனங்கள்
- *ஜாபோலெயா* - 2 இனங்கள்
# நான்காம் கிளியோபாட்ரா


**நான்காம் கிளியோபாட்ரா** (**Cleopatra IV**), பண்டைய எகிப்தை ஆண்ட கிரேக்க தாலமி வம்ச பார்வோன் எட்டாம் தாலமி-இராணி மூன்றாம் கிளியோபாட்ராவுக்கு கிமு 138/135-இல் பிறந்தவர். இவர் முதலில் எகிப்தின் பார்வோன் ஒன்பதாம் தாலமியை திருமணம் செய்து கொண்டு எகிப்தின் இணை ஆட்சியாளராக ஆட்சி செய்தார்.  

பின்னர் மண முறிவு பெற்று கிரேக்க செலூக்கியப் பேரரசர் ஒன்பதாம் ஆண்டியோக்கசை திருமணம் செய்து கொண்டு, சிரியாவின் இராணி ஆனார். இவருக்கு பனிரெண்டாம் தாலமி, சைப்பிரஸ் மன்னர் தாலமி, பத்தாம் ஆண்டியோக்கஸ் என மூன்று குழந்தைகள் பிறந்தது. இவர் இளம் வயதில் கிமு 112-இல் மறைந்தார்.  

## இதனையும் காண்க
- தாலமி பேரரசு
- தாலமி வம்சம்
- பண்டைய எகிப்திய அரசிகள்
# பெர்ட்டிராண்டு மைகு பீக்



**பெர்ட்டிராண்டு மைகு பீக்** *(Bertrand Meigh Peek)* (1891 &ndash; 1965) ஒரு பிரித்தானிய வானியலாளரும் வானியல் முதுவரும் அரசு வானியல் கழக ஆய்வுறுப்பினரும் ஆவார்.  

பீக் இங்கிலாந்து, பர்மிங்காமில் இருந்த சோலிகுல் வான்காணகத்தைப் பயன்படுத்தி, 1923 முதல் 1947 வரை பல நோக்கிடுகளை எடுத்தார். இவை குறிப்புகளுடன், *அரசு வனியல் கழக மாதவாரி அறிக்கைகள்]]* எனும் இதழில் வெளியிடப்பட்டன. இந்த வான்காணகம் 1947 இல் பிரிக்கப்பட்டது. இவரது நோக்கிடௌகள் இலக்காகப் பெரிதும் வியாழன் கோளே அமைந்தது. இவர்பிரித்தானிய வானியல் கழக செவ்வாய்ப் பிரிவின் இயக்குநராக 1930 முதல் 1931 வரையிலும் காரிக்கோள் பிரிவின் இயக்குநராக 1934 முதல் 1935 வரையிலும் இருந்தார். மீண்டும் இவர் 1934 முதல் 1949 வரை வியாழன் பிரிவின் இயக்குநராகத் தொடர்ந்தார். இவர் 1938 முதல் 1940 வரை பிரித்தானிய வானியல் கழகத்தின் தலைவராகப் பணிபுரிந்துள்ளார்.  

இவர்1946 இலிருந்து 1955 வரையில் ஆண்சிறாருக்கான சைமன் இலாங்டன் இலக்கணப் பள்ளியில் கல்வி பயிற்றுவித்தார். இங்கு இவர் வானியல் கழகத்தியும் நடத்தினார். உடல்ந்லமின்மையல் ஓய்வு பெற்ற இவர் 1965 இல் இறந்தர்.  
Iஇவர் பிரித்தானிய வானியல் கழக வியாழன் பிரிவு நோக்கீடுகளை பயன்படுத்தி 1958 இல் *வியாழன் கோள்* எனும் நூலை வெளியிட்டார்.இதன் திருத்திய பதிப்பு 1981 இல் வெளியிடப்பட்டது.  
பிரித்தானிய வானியல் கழகத்துக்கு இவரது மகனாகிய பிறையான் தந்த குறிப்புகளின்படி,:  

- இவர் மும்முறை கேம்பிரிட்ஜ் கணிதவியல் பரிசை வென்றுள்ளார்;
- இவர் ஒரு பூப்பந்தாட்ட வல்லுனர்;
- இவர் அங்கிலோ-சோவியத் சதுரங்கப் போட்டி குழுவுறுப்பினர்;
- இவர் இரண்டாம் உலகப் போரில் கம்ப்சயர் ப்டையணியின் படைமேலர்
- இவர் ஒரு படகுப் பந்தயக்காரர்;
- இவர் ஓர் இசைத் தொகுப்பாளர்;
- இவர் தொடக்கநிலை வானொலித் தொழில்நுட்பத்தில் புலமை சான்றவர்.

பீக் நிலாக் குழிப்பள்ளம் இவரது நினைவகப் பெயரிடப்பட்டுள்ளது.
# பத்தாம் தாலமி



**பத்தாம் தாலமி** (**Ptolemy X Alexander I**), பண்டைய எகிப்தை கிமு 107 முதல் கிமு 88 முடிய ஆண்ட கிரேக்க தாலமி வம்சத்தின் பத்தாம் பார்வோன் ஆவார். இவர் எட்டாம் தாலமி-மூன்றாம் கிளியோபாட்ரா தம்பதியருக்கு பிறந்தவர். இவரது மனைவிகள் கிளியோபாட்ரா செலினா மற்றும் மூன்றாம் பெரெனிஸ் ஆவார். இவரது குழந்தைகள் பதினொன்றாம் தாலமி மற்றும் ஐந்தாம் கிளியோபாட்ரா ஆவார்.  

## இதனையும் காண்க
- தாலமி வம்சம்
- தாலமி பேரரசு
- பண்டைய எகிப்திய மன்னர்கள்
# சி. சி. எல். கிரிகொரி



**கிறித்தோபர் கிளைவ் இலாங்டன் கிரிகொரி** *(Christopher Clive Langton Gregory)* (13 மே 1892 – 24 நவம்பர் 1964) ஒரு பிரித்தானிய வானியலாளர் ஆவார். இவர் இலண்டன் பல்கலைக்கழக வான்காணகத்தை நிறுவினார்.  

இவர் இங்கிலாந்து, தோர்செட்டில் உள்ள பார்க்சுட்டோனில் பிறந்து. அதே தோர்செட்டில் உள்ள சுவனாகியில் 1911 இலும் மிடில்செக்சில் உள்ள கெண்டனில் 1939 இலும் வாழ்ந்துள்ளார். இவர் இங்கிலாந்து காம்ப்சயரில் உள்ள குரூக்காம் எனும் ஊரில் இறந்துள்ளார்.  

இவரது முதல் மனைவியாகிய கிப்சன் எனும் எலன் பாட்ரீசியாவுக்குப் பிறந்த மகன் இரிச்சர்டு கிரிகொரி(1923–2010) ஓர் உளவியலாளர். இவரது இரண்டாம் மனைவி கோகுசன் எனும் அனிதா கிரிகொரி ஆவார்.  

இவர் 1939 இல் எடுத்த ஒளிப்படம் இலண்டன் தேசிய ஓவியக் காட்சியரங்கில் உள்ளது.
# டேவிடு பிளவர்

**டேவிடு பிளவர்** *(David Flower)* ஒரு பிரித்தானிய வானியலாளரும் வேதி இயற்பியலாளரும் தர்காம் பல்கலைக்கழக இயற்பியல் துறை தகைமைப் பேரசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS) எனும் இதழின் முதன்மைப் பதிப்பாசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS) எனும் இதழில் பலகாலம் உறுப்பினரக இருந்த இவர் அதன் முதன்மைப் பதிப்பாசிரியரும் ஆனார். இவர் அரசு வானியல் கழக ஆய்வுறுப்பினரும் அரசு க்லைக் கழக ஆய்வுறுப்பினரும் ஆவர்.  

இவரது ஆராய்ச்சி உடுக்கண ஊடக இயற்பியலிலும் வேதியியலிலும் குறிப்பாக, அணு, மூலக்கூற்று மொத்தல் இயற்பியலிலும் வான்வேதியியலிலும் அமைந்தது. இவர் "*உடுக்கண ஊடகத்தில் மூலக்கூற்று மொத்தல்கள்*" எனும் நூலை இயற்றினார். இது ஐக்கிய இராச்சியம், கேம்பிரிட்ஜ் பல்கலைக்கழகத்தால் 2007 இல் வெளியிடப்பட்டது. சமகால அறிஞர் மீள்பார்வைக்குட்படும் இதழ்களில் இவர் வெளியிட்ட பல அய்வுத்தால்களின் நீண்ட பட்டியலுக்கு உரியவர் ஆவார்.
# பதினொன்றாம் தாலமி



**பதினொன்றாம் தாலமி** (**Ptolemy XI Alexander II**), பண்டைய எகிப்தை ஆண்ட கிரேக்க தாலமி வம்சத்தின் 11-வது பார்வோன் ஆவார். இவர் பத்தாம் தாலமி-மூன்றாம் பெரெனிஸ் தம்பதியரின் மகன் ஆவார்.  

கிமு 81-இல் ஒன்பதாம் தாலமி இறக்கும் போது, அவரது மகள் மூன்றாம் பெரெனிஸ் இருந்தார். பதினொன்றாம் தாலமி தனது சித்தப்பா மகள் ஒன்பதாம் தாலமியின் மகளான மூன்றாம் பெரெனிசை மணந்தார். திருமணம் முடிந்த 19 நாட்களுக்குப் பிறகு 11-ஆம் தாலமி காரணமின்றி தனது மனைவியான மூன்றாம் பெரனிஸை கொன்றார். இதனால் அலெக்சாந்திரியா மக்கள் கோபம் கொண்டு 11-ஆம் தாலமியை அரியணையிலிருந்து அகற்றினர். எனவே பனிரெண்டாம் தாலமி எகிப்தின் அரியணை ஏறினார்.  

## இதனையும் காண்க
- தாலமி வம்சம்
- தாலமி பேரரசு
- எலனியக் காலம்
- பண்டைய எகிப்திய மன்னர்கள்
## அடிக்குறிப்புகள்
# பெர்த்திராம் புரூக்



**பெர்த்திராம் புரூக்** அல்லது **துவான் மூடா சரவாக் பெர்த்திராம் புரூக்** (ஆங்கிலம்: *Bertram Brooke* அல்லது *Captain Bertram Willes Dayrell Brooke*; மலாய்: *Tuan Muda Sarawak Kapten Bertram Willes Dayrell Brooke*) (பிறப்பு: 8 ஆகஸ்டு 1876 – இறப்பு: 15 செப்டம்பர் 1965), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் துவான் மூடா சரவாக் எனும் இளவரசர்.  

பெர்த்திராம் புரூக், வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் *(Charles Brooke)* என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார். சரவாக்கின் துவான் மூடா *(Tuan Muda of Sarawak)* பதவி வகித்தவர். தாயாரின் பெயர் இராணி மார்கரெட் ஆலிஸ் லிலி டி விண்ட் *(Ranee Margaret Alice Lili de Windt)*.  

## பொது

**வெள்ளை இராஜா**, (*White Rajahs* அல்லது *Rajah of Sarawak*) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.  

1840-ஆம் ஆண்டுகளில், போர்னியோ தீவின் வடமேற்குப் பகுதியில் **சரவாக் சுல்தானகம்** எனும் சரவாக் இராச்சியம் ஆட்சி செய்தது.  

## வரலாறு

பெர்த்திராம் புரூக் இங்கிலாந்து லண்டன் நகரில் பிறந்தவர். இங்கிலாந்து வின்செஸ்டர் கல்லூரியில் *(Clevedon, Winchester College)* படித்தவர். முதலாம் உலகப் போரின் போது ஐக்கிய இராச்சியத்தின் அரசக் குதிரைப் படையில் *(Royal Horse Artillery)* சேவை செய்தவர். பின்னர் சரவாக் பொது சேவையில் இணைந்தார்.  

பெர்த்திராம் புரூக் 28 ஜூன் 1904-இல் கிளாடிஸ் மில்டன் பால்மர் *(Gladys Milton Palmer)* என்பவரை மணந்தார். துவான் மூடாவின் மனைவியாக, கிளாடிஸ் மில்டன் பால்மர் "டாயாங் மூடா" *(Dayang Muda)* என்ற பட்டத்தையும் "மாண்புமிகு" *(Her Highness)* எனும் அழைப்புப் பாணியையும் பெற்றார்.  

இவர்களுக்கு ஒரு மகன். பெயர் அந்தோனி புரூக். மூன்று மகள்கள்: ஜீன் புரூக்; எலிசபெத் புரூக்; அன்னே புரூக்.  

பெர்த்திராம் புரூக், 1965 செப்டம்பர் 15-ஆம் தேதி லண்டன் மாநகரில் காலமானார்.  

## புரூக் வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |
| --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823, இங்கிலாந்து | 1 டிசம்பர் 1868, இங்கிலாந்து |  |
| **சார்லசு புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |
| **சார்லசு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |
| **பெர்த்திராம் புரூக்**
Tuan Muda of Sarawak
(1917–1946) | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# யாருகலா



**யாருகலா** அல்லது **எருகலா** அல்லது **எருகுல** (*Yerukala* or *Erukala* or *Erukula*) என்பவர்கள் ஆந்திரா மற்றும் தெலுங்கானாவில் வாழும் பழங்குடி சமூக குழுவினர் ஆவர். 2011ஆம் ஆண்டு மக்கள் தொகை கணக்கெடுப்பின்படி எருகலா பழங்குடியினரின் மக்கள் தொகை 519,337 ஆகும். எருகுலாவின் மொத்த எழுத்தறிவு விகிதம் 48.12% ஆகும். பெரும்பாலானவர்கள் தெலங்காணா மாவட்டங்களில் சிறுபான்மையினருடன் தெற்கு கடலோர ஆந்திரா மற்றும் இராயலசீமாவில் வாழ்கின்றனர். இவர்களின் தாய் மொழி தமிழ் அடிப்படையிலான யெருக்குல ஆகும். ஆனால் பெரும்பாலானவர்கள் தெலுங்கிற்கு மாறிவிட்டனர். இவர்கள் வழக்கமான குற்றவாளிகள் எனப் பிரித்தானிய ஆதாரங்களினால் அவதூறு செய்யப்பட்டனர். இதனால் குற்றவியல் பழங்குடியினர் சட்டத்தின் கீழ் இவர்கள் வைக்கப்பட்டனர். நாடோடி வாழ்க்கை வாழ்பவர்களாக இவர்கள் உள்ளனர்.
# தமிழ்நாட்டில் பொது விடுமுறை

தமிழ்நாடு அரசு அலுவலகங்கள் மற்றும் வங்கிகளில் பணிபுரியும் ஊழியர்களுக்கு 23 பொது விடுமுறைகள் உள்ளன. அவை 1881-ஆம் ஆண்டின் பேச்சுவார்த்தைக்குரிய சட்டத்தின் கீழ் அறிவிக்கப்படுகின்றன. அவற்றில் மூன்று தேசிய விடுமுறைகள் ஆகும். அவையாவன: குடியரசு நாள், இந்தியாவின் விடுதலை நாள் மற்றும் காந்தி ஜெயந்தி ஆகும். தைப்பொங்கல், திருவள்ளுவர் தினம் மற்றும் தமிழ் புத்தாண்டு ஆகியவை மாநில குறிப்பிட்ட விடுமுறை நாட்களில் அடங்கும்.  

| புத்தாண்டு நாள் | 1 சனவரி |  |
| --- | --- | --- |
| தைப்பொங்கல் | 15 சனவரி |  |
| திருவள்ளுவர் நாள் | 16 சனவரி |  |
| உழவர் திருநாள் | 17 சனவரி |  |
| குடியரசு நாள் | 26 சனவரி |  |
| தெலுங்கு புத்தாண்டு தினம் | 23 மார்ச் |  |
| வணிக மற்றும் கூட்டுறவு வங்கிகளுக்கான
வருடாந்திர கணக்குகளை மூடுதல் | 1 ஏப்ரல் |  |
| மகாவீர் ஜெயந்தி | 6 ஏப்ரல் |  |
| புனித வெள்ளி | 10 ஏப்ரல் |  |
| தமிழ்ப் புத்தாண்டு, அம்பேத்கர் பிறந்த நாள் | 14 ஏப்ரல் |  |
| மே நாள் <small>(தொழிலாளர் தினம்)</small> | 1 மே |  |
| ரமலான் | 5 மே |  |
| தியாகத் திருநாள் | 1 ஆகத்து |  |
| கிருஷ்ண ஜெயந்தி | 11 ஆகத்து |  |
| விடுதலை நாள் | 15 ஆகத்து |  |
| விநாயக சதுர்த்தி | 22 ஆகத்து |  |
| முஃகர்ரம் | 30 ஆகத்து |  |
| காந்தி ஜெயந்தி <small>(மகாத்மா காந்தி பிறந்த நாள்)</small> | 2 அக்டோபர் |  |
| ஆயுத பூஜை | 14 அக்டோபர் |  |
| விஜயதசமி | 15 அக்டோபர் |  |
| மீலாதுன் நபி | 30 அக்டோபர் |  |
| தீபாவளி | 14 நவம்பர் |  |
| நத்தார் | 25 டிசம்பர் | } |

## முக்கியமான மற்ற நாள்கள்
- ஆடிப்பெருக்கு
- கார்த்திகை விளக்கீடு
- மகாமகம்
- தைப்பூசம்
# டேரன் லெம்கே



**டேரன் லெம்கே** என்பவர் அமெரிக்க நாட்டு திரைக்கதை ஆசிரியர் ஆவார். இவர் ஜோசு கிளாஸ்னர் உடன் இணைந்து எழுதிய செரெக் போரெவர் ஆப்டர் (2010) மற்றும் லாஸ்டு (2004) என்ற பரபரப்பூட்டும் திரைபபடத்திலும் திரைக்கதை எழுத்தாளராக பணிபுரிந்துள்ளார்.  

## ஆரம்ப கால வாழ்க்கை
லெம்கே 1969/1970 இல் பிறந்து, நியூ ஜெர்சியில் உள்ள கார்ல்சுசடாட்டில் வளர்ந்தார். இவர் பரமசு, நியூ ஜேர்சியில் உள்ள பரமஸ் கத்தோலிக்க உயர்நிலைப் பள்ளியில் கல்வி பயின்றார். அதை தொடர்ந்து மன்ஹாட்டனில் உள்ள காட்சி கலை பள்ளியில் திரைக்கதை எழுதப் படித்தார்.  

## திரைப்படங்கள்
| 2004 | லாஸ்டு |
| --- | --- |
| 2010 | செரெக் போரெவர் ஆப்டர் |
| நரன் குல நாயகன் |  |
| டர்போ |  |
| 2015 | கூஸ்பம்ப்ஸ் |
| 2018 | கூஸ்பம்ப்ஸ் 2 |
| தி பார்ட்சு யு லோசு |  |
| ஷசாம்! |  |
| ஜெமினி மேன் |  |
# காத்தி யான்



**காத்தி யான்** என்பவர் சீனாவில் பிறந்த அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் இயக்கிய நகைச்சுவை-நாடகத் திரைப்படமான டெட் பிக்ஸ் (2018) மற்றும் டிசி நீட்டிக்கப்பட்ட பிரபஞ்சத்தின் எட்டாவது படமான பேர்ட்ஸ் ஆஃப் பிரே (2020) ஆகியவை மூலம் அறியப்படுகிறார்.  

## ஆரம்ப வாழ்க்கை மற்றும் கல்வி
யான் சீனாவில் பிறந்து, வாசிங்டன், டி. சி.க்கு அருகிலுள்ள வடக்கு வர்ஜீனியாவில் வளர்ந்தார். இவரது குடும்பம் சீனாவில் வசிக்கும் போது, யானின் தந்தைக்கு அமெரிக்காவில் சமூகவியல் படிக்க விசா வழங்கப்பட்டது. பின்னர் இரண்டு ஆண்டுகளுக்குப் பிறகு இவரது தாயார் அமெரிக்காவிற்குச் சென்றார், மேலும் யான் தனது தாத்தா பாட்டிகளுடன் சீனாவில் வசித்து வந்தார். அதை தொடர்ந்து இவரது நான்காவது வயதில் அமெரிக்காவில் உள்ள பெற்றோருடன் மீண்டும் ஒன்று சேர்ந்து வளர்ந்து வந்தார்.  

இவர் இவரது பதினான்கு வயதில் ஹாங்காங்கிற்கு குடிபெயர்ந்தார்ந்து, அங்கு உயர்நிலைப் பள்ளியில் கல்வி பயின்றாள். பின்னர் இவர் நியூயார்க் பல்கலைக்கழகத்தில்பொது நிர்வாகத்தில் முதுகலை வணிக மேலாண்மையில் பட்டம் பெற்றார்.
# கிறிஸ்டினா காட்சன்



**கிறிஸ்டினா காட்சன்** என்பவர் இங்கிலாந்து நாட்டு திரைக்கதை ஆசிரியர் ஆவார். இவர் பம்பல்பீ (2018) மற்றும் பேர்ட்ஸ் ஆஃப் பிரே (2020) போன்ற படங்களில் பணியாற்றியதன் மூலம் அறியப்படுகிறார்.  

## ஆரம்பகால வாழ்க்கை
காட்சன் இங்கிலாந்தில் இலண்டனில் பிறந்தார். இவர் தைவான் மற்றும் ஆங்கிலேய வம்சாவளியைச் சேர்ந்தவர் மற்றும் இலண்டனில் உள்ள விம்பிள்டன் உயர்நிலைப் பள்ளியில் படித்தார்.  

## தொழில்
இவர் 2016 ஆம் ஆண்டில் பாரன் பிளாக்பர்ன் இயக்கத்தில் வெளியான 'சட் இன்' என்ற திரைப்படத்தின் மூலம் திரைக்கதை எழுத்தாளராக அறிமுகமானர். அதை தொடர்ந்து இவர் ஜூன் 2015 இல் அகிவா கோல்ட்ஸ்மேனின் மேற்பார்வையின் கீழ் டிரான்ஸ் பார்மர்சு பிரபஞ்சத்தை விரிவுபடுத்த பாரமவுண்ட் பிக்சர்ஸ் பிக்சர்ஸ் குழுவில் சேர்ந்தார். பின்னர் திசம்பர் 2018 இல் வெளியிடப்பட்ட தலைப்பு கதாபாத்திரத்தை மையமாகக் கொண்ட டிரான்ஸ் பார்மர்சு திரைப்படமான 'பம்பல்பீ' என்ற படத்திற்கு இவர் திரைக்கதை எழுதினார். இந்த படத்தை டிராவிஸ் நைட் என்பவர் இயக்கினார்.  

இவர் 2020 ஆம் ஆண்டு வார்னர் புரோஸ். பிக்சர்ஸ் நிறுவனத்திரக்காக டிசி காமிக்ஸ் வரைகதையை மையாக கொண்டு வெளியான பேர்ட்ஸ் ஆஃப் பிரே என்ற திரைப்படத்திற்கான திரைக்கதையை எழுதினார். அதை தொடர்ந்து டிசி நீட்டிக்கப்பட்ட பிரபஞ்சத் திரைப்படங்களான தி பிளாஷ் மற்றும் பேட்கேர்ள் ஆகிய படங்களிலும் பணியாற்றியுள்ளார்.  

## திரைப்படங்கள்
| ஆண்டு | தலைப்பு |
| --- | --- |
| 2016 | சட் இன் |
| 2017 | அன்போர்கெட்டப்பில் |
| 2018 | பம்பல்பீ |
| 2020 | பேர்ட்ஸ் ஆஃப் பிரே |
| 2023 | தி பிளாஷ் |
| பேட்கேர்ள் |  |
# ஆடம் இசுடிகியேல்



**ஆடம் ஜான் இசுடிகியேல்** (பிறப்பு: சனவரி 9, 1978) என்பவர் அமெரிக்க நாட்டு திரைப்பட தொலைக்காட்சி எழுத்தாளர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் 'அண்டட்டேபிள்' என்ற தொடரை உருவாக்கியதன் மூலம் அறியப்படுகிறார்.  

## ஆரம்பகால வாழ்க்கை
இசுடிகியேல் சனவரி 9, 1978 இல் டிட்ராயிட், மிச்சிகனில் பிறந்தார். இவர் 2000 ஆம் ஆண்டில் தென் கலிபோர்னியா பல்கலைக்கழகத்தில் பட்டம் பெற்றார்.  

## தொழில்
இவர் 2008 ஆம் ஆண்டு வெளியான 'மேட் ஆப் கோனார்' என்ற திரைப்படத்தின் மூலம் திரைக்கதை எழுத்தாளராக அறிமுகமானார். அதை தொடர்ந்து 2010 ஆம் ஆண்டு டாட் பிலிப்சு இயக்கத்தில் வெளியான 'டு டேட்' என்ற நகைச்சுவை படத்தில் பணிபுரிந்தார். இவர் 2015 ஆம் ஆண்டு 'ஆல்வின் அண்ட் சிப்மங்க்ஸ்: தி ரோட் சிப்' என்ற கணினி இயங்குபடம் படத்தில் ராண்டி மாயம் சிங்கர் என்பவருடன் இணைந்து திரைக்கதை எழுதினார். அதை தொடர்ந்து 2021 இல் டிசி நீட்டிக்கப்பட்ட பிரபஞ்சத் திரைப்படமான பிளாக் ஆடம் என்ற படத்தில் பணிபுரிந்துள்ளார். இந்த படத்தை ஜாமே காலெட்-செர்ரா என்பவர் இயக்கியுள்ளார்.
# லுத்ரா



***லுத்ரா*** என்பது நீர்நாய்களின் பேரினமாகும். இது லுட்ரினே துணைக்குடும்பத்தில் உள்ள ஏழு பேரினங்களில் ஒன்றாகும்.  

## வகைப்பாட்டியல்
இந்த பேரினத்தில் பின்வரும் சிற்றினங்கள் உள்ளன:  

### பரவியுள்ள இனங்கள்
| *லு. லுத்ரா* | யூரேசிய நீர்நாய் | ஐரோப்பாவின் கடற்கரைகள், ஆசியாவின் பல பகுதிகள் மற்றும் வட ஆப்பிரிக்காவின் சில பகுதிகள் |
| --- | --- | --- |
| *லு. சுமத்ரானா* | கூந்தல்-மூக்கு நீர்நாய் | தென்கிழக்கு ஆசியா |

### அழிந்துபோன சிற்றினங்கள்
| *லு. நிப்பான்* | ஜப்பானிய நீர்நாய் | ஜப்பான் | } |
| --- | --- | --- | --- |

- † *லுத்ரா அபினிசு*
- † *லுத்ரா பிரெசானா*
- † *லுத்ரா பிராவர்டி*
- † *லுத்ரா காசுடிக்லியோனிசு*
- † *லுத்ரா யூகெசினா*
- † *லுத்ரா பாத்திமாசோஹ்ரே*
- † *லுத்ரா பிராங்கோனிகா*
- † *லுத்ரா பலேண்டிகா*
- † *லுத்ரா சிம்ப்ளிசிடென்சு*
- † *லுத்ரா டிரினாக்ரியா*

பிலியோசீன் சகாப்தத்தின் பிற்பகுதியில் ஆசியாவில் இந்த பேரினமானது பெரும்பாலும் தோன்றியிருக்கலாம். இந்தப் பேரினத்தைச் சேர்ந்த மிகப் பழமையான புதைபடிமமானது *லு. பலேயின்டிகா* சிற்றினத்தைச் சேர்ந்தது. இது பிலியோசீனின் பிற்பகுதியினைச் சார்ந்தது.  

## வாழ்விடம்
*லுத்ரா* சிற்றினங்கள் பகுதி நீர் வாழ் பாலூட்டிகள், எனவே இவை நீர் மற்றும் நிலம் இரண்டிலும் வாழ்வதற்கேற்ற தகவமைப்பினைக் கொண்டுள்ளன. முதிர்ந்த மரங்கள் மற்றும் பாறைகளால் சூழப்பட்ட நீரோடைகளின் ஆழமற்ற, குறுகிய பகுதிகளை இவை விரும்புகின்றன. இவை மீன்களை உண்ணுகின்றன. குறைவான மக்கள் நடமாட்டப் பகுதிகளிலும் இவை காணப்படுகின்றன. ஆனால் தாவரங்கள் மற்றும் பாறைகள் இல்லாத பகுதிகளை முற்றிலுமாகத் தவிர்க்கின்றன.  

## உணவு
நீர்நாய்களின் உணவானது முக்கியமாக மீன்களைக் கொண்டிருக்கின்றன (எனவே, நீர் வாழ் சூழல்). இருப்பினும், குளிர்காலம் மற்றும் குளிர்ந்த சூழல்களில், மீன் நுகர்வு கணிசமாகக் குறைவாக இருக்கும் போது மற்ற வளங்களைத் தங்கள் உணவிற்காகப் பயன்படுத்துகின்றன. இவற்றின் உணவுகளில் நீர்நில வாழ்வன (முக்கியமாகத் தவளைகள் மற்றும் குளத்து ஆமைகள்), பறவை (முக்கியமாக வாத்துக்கள்), சிறிய கொறிணி மற்றும் நீர் வண்டு, நத்தை மற்றும் நண்டு போன்ற முதுகெலும்பிலி உயிரிகள் இருக்கலாம். இவை தாவரங்களையும், குறிப்பாகப் புற்களையும் உண்கின்றன. இந்த பன்முகத்தன்மை கொண்ட இரை மற்றும் இவற்றின் உணவுக்கான ஆதாரங்களுடன், நீர்நாய்கள் கிடைப்பனவற்றை உண்ணும் "சந்தர்ப்பவாத உண்பவர்களாக" கருதப்படுகின்றன.  

## நடத்தை
சில நீர்நாய்கள் தனிமையில் வாழ்கின்றன, மற்றவை குழுக்களாக வாழ்கின்றன.
# முகம்மது கபீருதீன்


**அக்கீம் முகம்மது கபீருதீன்** (*Hakeem Muhammad Kabeeruddin*) இந்தியாவைச் சேர்ந்த ஓர் உருது மொழி எழுத்தாளர் ஆவார். 1894 ஆம் ஆண்டு ஏப்ரல் மாதம் 13 ஆம் தேதி பிறந்தார். யுனானி மருத்துவத்தின் கல்வியாளராக திகழ்ந்தார். அல்-மசிக்கு என்ற மாதாந்திர இதழை நிறுவினார். தஃப்தார்-அல்-மசிக்கு நிறுவானத்தின் கீழ் இப்பத்திரிகை வெளியிடப்பட்டது. உரூக் அப்சா என்ற பானத்தின் வாய்ப்பாடு இவரால் அறிமுகப்படுத்தப்பட்டது. 1976 ஆம் ஆண்டு சனவரி மாதம் 9 ஆம் நாளன்று முகம்மது கபீருதீன் காலமானார்.  

இயாமியா அம்தார்டு பல்கலைக்கழகம் வழங்கும் விருதுக்கு அக்கீம் அல்லாமா கபீருதீன் பன்னாட்டு விருது எனப் பெயரிட்டதன் மூலம் இவருக்கு அஞ்சலி செலுத்தப்பட்டது.
# மூன்றாம் பெரெனிஸ்



**மூன்றாம் பெரனிஸ்** (**Berenice III**) பண்டைய எகிப்தை ஆண்ட கிரேக்க தாலமி வம்சத்தின் இராணி ஆவார். முதலில் இவர் தனது தந்தை ஒன்பதாம் தாலமியுடன் சேர்ந்து எகிப்தின் இணை ஆட்சியாளராக செயல்பட்டார். பின்னர் தனது கணவர்களான பத்தாம் தாலமி மற்றும் பதினொன்றாம் தாலமியுடன் இணைந்து எகிப்தின் இணை ஆட்சியாளராக கிமு 101–88 முடியவும் மற்றும் கிமு 81- 80 வரையும் செயல்பட்டார்.  
## இதனையும் காண்க
- பண்டைய எகிப்திய அரசிகள்
- தாலமி வம்சம்
# நெகுதர்


**நெகுதர்** என்பவர் தங்க நாடோடிக் கூட்டத்தின் ஒரு நோயன் ஆவார். இவர் பெர்கேயின் கீழ் மங்கோலியத் தளபதியாகப் பணியாற்றினார். 13ஆம் நூற்றாண்டின் பிற்பகுதியில் மற்ற பல தங்க நாடோடிக் கூட்டத் தளபதிகளுடன் இவரும் இஸ்லாமைத் தழுவினார். இறுதியாக அகமது கான் என்ற முஸ்லீம் பெயரைத் தனக்கு வைத்துக் கொண்டார்.  

பெர்கே மற்றும் குலாகுவுக்கு இடையிலான சண்டைகளுக்கு முன்னர் நடு ஆசியாவில் கிழக்குக் குராசான் மற்றும் அதைச் சுற்றியிருந்த பகுதிகளில் நெகுதர் அமைதியை ஏற்படுத்தினார். 1230களில் மங்கோலியப் பேரரசின் பிற தளபதிகளுடன் நெகுதர் தில்லி சுல்தானகத்தின் வடமேற்குப் பகுதிகள் மீது ஊடுருவல் நடத்தினார். 1260ஆம் ஆண்டு பெர்கே மற்றும் குலாகுவுக்கு இடையில் சண்டை ஏற்பட்டபோது காசுனி மற்றும் கிழக்கு ஆப்கானிஸ்தானில் பொதுவாக இருந்த பெர்கேயின் படைகளின் ஒரு குறிப்பிடத்தக்க எண்ணிக்கையிலான பிரிவின் மீது நெகுதர் கட்டுப்பாட்டைப் பெற்றார்.  

நெகுதர் மற்றும் அவரது படைகள் இறுதியாகத் தற்கால ஆப்கானிஸ்தானின் காபூல் மற்றும் ஹெறாத் உள்ளிட்ட பல்வேறு பகுதிகளில் குடியமர்ந்தனர். அல்குவின் ஆட்சியின் போது சகதாயி கானரசுடன் இணைந்த ஆப்கானிஸ்தானில் இருந்த மங்கோலியர்கள் இவரது பெயரைத் தங்களது குழுவுக்கு வைத்துக்கொண்டனர். இன்று மங்கோலியாவில் அற்றுவிட்ட ஒரு பழமையான மங்கோலிய மொழியின் வடிவமான நிகுதரி என்ற மொழியானது ஆப்கானிஸ்தானில் வழக்கில் உள்ளது. இந்த மொழி நெகுதரின் பெயரைக் கொண்டுள்ளது.
# சிரியாவின் கிளியோபாட்ரா செலினெ


87-இல் சிரியாவை உள்ளடக்கிய செலூக்கியப் பேரரசு]]  

**சிரியாவின் கிளியோபாட்ரா செலீன்** (**Cleopatra II Selene**), இவர் பிறப்பால் பண்டைய எகிப்தின் கிரேக்க தாலமி வம்சத்தை சேர்ந்த இளவரசி ஆவார். ஆனால் திருமணத்தால் செலூக்கிய வம்ச இராணி ஆவார். இவர் எகிப்தின் பார்வோன் எட்டாம் தாலமி-மூன்றாம் கிளியோபாட்ரா தம்பதியரின் மகளாக பிறந்தவர். இவர் தனது சகோகதரர்களான ஒன்பதாம் தாலமி மற்றும் பத்தாம் தாலமிகளை திருமணம் செய்து கொண்டு பின்னர் திருமண முறிவு பெற்றார். பின்னர் செலூக்கிய வம்ச மன்னர்களான எட்டாம் ஆண்டியோசூஸ், ஒன்பதாம் ஆண்டியோசூஸ மற்றும பத்தாம் ஆண்டியோசூஸ் ஆகியவர்களை மணந்து விதவை ஆனார். இறுதியில் தனது மகன் 13-ஆம் ஆண்டியோசூசுடன் இணைந்து செலூக்கியப் பேரரசின் கீழ் இருந்த சிரியா பகுதியினை ஆட்சி செய்தார்.  

## இதனையும் காண்க
- பண்டைய எகிப்திய அரசிகள்
- தாலமி வம்சம்
- செலூக்கியப் பேரரசு
# போரோகுலா



**போரோகுலா** என்பவர் செங்கிஸ் கானின் தளபதிகளில் ஒருவர் ஆவார்.  

மங்கோலியாவின் பழங்குடி இனங்களில் ஒன்றான சுர்கன் பழங்குடியினத்தைச் செபே அழித்த பிறகு இவர் கண்டுபிடிக்கப்பட்டார். இவர் செங்கிஸ் கானின் தாய் ஓவலுனிடம் கொடுக்கப்பட்டார்.  

கலக்கல்ஜித் மணல் யுத்தத்தின்போது செங்கிஸ் கானின் மகன் ஒக்தாயியிக்கு கழுத்தில் அம்பு தாக்கிக் காயம் ஏற்பட்டபோது இவர் ஒக்தாயியின் கழுத்திலிருந்து இரத்தத்தை உறிஞ்சி அவரைக் காப்பாற்றினார். காப்பாற்றிய பிறகு எதிரிகள் எங்கு தப்பி ஓடினர் என்பதை இவர் செங்கிஸ் கானிடம் தெரிவித்தார். கோரி துமேட் பழங்குடியினம் மீது படையெடுக்க இவர் அனுப்பி வைக்கப்பட்டார். எனினும் எதிரி ஒற்றர்களால் தனிமைப்படுத்தப்பட்டுக் கொல்லப்பட்டார்.